Straf: ingen løsning Men straf er ikke en løsning, lyder beskeden fra dem som arbejder med belastede kriminelle unge. Fik fire år Fire år.  Sådan lød dommen over Rasmus Popenda på sytten for det såkaldte stadiondrab. En dom der blandt mange andre får Dansk Folkeparti til at ville skærpe linjen overfor unge kriminelle under 18. Regeringen, Socialdemokraterne og Ny Alliance vil også have undersøgt, om det er rimeligt, at unge under 18 år højst kan idømmes otte års fængsel. De professionelle siger: Men de professionelle der arbejder med de unge belastede kriminelle er uenige. Jens Saabo har som advokat mange unge kriminelle som klienter. Han mener ikke at en hårdere straf er løsningen. - Stort set i alle sagerne er det baggrundsvilkårene, der er årsagen til at det går galt. Og der hjælper det ikke at bure dem inde for at tilfredsstille en folkestemning, siger Jens Saabo. Nej til hårde straffe Allan Jacobsen fra politiets ungdomsgruppe kender den dømte Rasmus Popenda og hans omgangskreds. Han tror heller ikke på hårdere straf som middel. - Det forhindrer ikke de der effektforbrydelser. Der er det jo den forbyggende del vi skal ind og arbejde med. Har fået mundkurv på Sådan sagde han til Nordjyllands radio i morges. Siden har Allan Jacobsen fået at vide at han ikke må udtale sig til pressen. Skal lære noget Advokat Jens Saabo mener, at de unge der straffes skal lære noget af det. - Man skal få de unge mennesker til at forstå at man ikke bare vil straffe. Man vil også gøre dig til bedre mennesker så du måske kan begå dig når du kommer ud engang. Det må vel være formålet med det, siger han. Se mere 19.30 på TV2/NORD
Dommen i det såkaldte stadiondrab har fået politikere til at kræve hårdere straffe til unge der begår grov kriminalitet.